దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
చిరు 150వ సినిమాకి ముహూర్తం ఖాయమైందా ?
సెట్స్‌పైకి వెళ్లకముందే గత కొన్నేళ్లుగా ఎప్పటికప్పుడు వార్తల్లో వుంటున్న సినిమా ఏదైనా వుందా అంటే అది మెగాస్టార్ చిరంజీవి
| Updated:
Jan 18, 2016, 09:34PM IST
సెట్స్‌పైకి వెళ్లకముందే గత కొన్నేళ్లుగా ఎప్పటికప్పుడు వార్తల్లో వుంటున్న సినిమా ఏదైనా వుందా అంటే అది మెగాస్టార్ చిరంజీవి 150వ సినిమానే అని చెప్పుకోవడంలో ఏ సందేహం లేదు. హీరో ఒక్కటి మినహాయిస్తే, డైరెక్టర్ నుంచి హీరోయిన్ ఎంపిక, సహ నిర్మాతలు, కథా రచయిత.. ఇలా ఈ సినిమాకి సంబంధించిన ఎన్నో వార్తలు ఎప్పటికప్పుడు ఇండస్ట్రీలో టాక్ ఆఫ్ ది టౌన్ అవుతూనే వున్నాయి. ఇక లేటెస్ట్ అప్‌డేట్స్ విషయానికొస్తే, రాంచరణ్ బర్త్‌డే సందర్భంగా మార్చి 27న ఈ మూవీ ప్రారంభోత్సవానికి ముహూర్తం ఫిక్స్ చేసినట్టు సమాచారం.
తమిళంలో బ్లాక్‌బస్టర్ అయిన కత్తి సినిమానే తెలుగులో చిరు 150వ సినిమాగా రీమేక్ చేసేందుకు ప్రయత్నాలు జరుగుతున్నాయనే టాక్ తెలిసిందే. చిరుతో ఠాగూర్ సినిమా చేసిన వి.వి. వినాయక్ ఈ మూవీని డైరెక్ట్ చేయనున్నాడనే ప్రచారం కూడా జరుగుతోంది. చెర్రీ బర్త్ డే రోజునే ఈ సినిమా సెట్స్‌పైకి వెళ్లనున్న విషయాన్ని కూడా స్వయంగా వినాయక్ వెల్లడించినట్టుగా వార్తలొస్తున్నాయి. వినాయక్ దర్శకత్వంలో గతంలో హీరోయిన్‌గా చేసిన నయనతార ఈ చిత్రంలో హీరోయిన్‌గా దాదాపు ఖాయమైపోయినట్టు తెలుస్తోంది. సుమారు రూ.70 కోట్ల బడ్జెట్‌తో ప్లానింగ్ జరుగుతున్న ఈ సినిమాని చెర్రీ తన సొంత నిర్మాణ సంస్థ సారథ్యంలో నిర్మించనున్నాడు.